62022CJ0679_INF
Euroopa Kohtu (üheksas koda) 29. veebruari 2024. aasta otsus – komisjon vs. Iirimaa (audiovisuaalmeedia teenused)
(kohtuasi C‑679/22) (
1
)
Liikmesriigi kohustuste rikkumine – ELTL artikkel 258 – Direktiiv (EL) 2018/1808 – Audiovisuaalmeedia teenuste osutamine – Ülevõtmata jätmine ja ülevõtmismeetmetest teatamata jätmine – ELTL artikli 260 lõige 3 – Nõue mõista välja põhisumma ja karistusmakse
1.
Institutsioonide aktid – Direktiivid – Rakendamine liikmesriikide poolt – Direktiiv, milles on ette nähtud, et selle rakendamiseks tuleb riigisisestes ülevõtmissätetes sellele viidata – Mõju – Liikmesriikide kohustus võtta konkreetne direktiivi ülevõtmise meede
(Euroopa Parlamendi ja nõukogu direktiiv 2018/1808, artikkel 2)
(vt punkt 31)
2.
Liikmesriigi kohustuste rikkumise hagi – Liikmesriigi kohustuste rikkumist tuvastav Euroopa Kohtu otsus – Direktiivi ülevõtmismeetmetest teatamise kohustuse rikkumine – Rahatrahvid – Euroopa Kohtu kaalutlusõigus – Kriteeriumid
(ELTL artikli 260 lõige 3)
(vt punkt 68)
3.
Liikmesriigi kohustuste rikkumise hagi – Liikmesriigi kohustuste rikkumist tuvastav Euroopa Kohtu otsus – Direktiivi ülevõtmismeetmetest teatamise kohustuse rikkumine – Rahatrahvid – Põhisumma – Summa kindlaksmääramine – Kriteeriumid
(ELTL artikli 260 lõige 3; Euroopa Parlamendi ja nõukogu direktiiv 2018/1808)
(vt punktid 70, 72, 72–75, 79, 81, 84 ja 86)
4.
Liikmesriigi kohustuste rikkumise hagi – Liikmesriigi kohustuste rikkumist tuvastav Euroopa Kohtu otsus – Direktiivi ülevõtmismeetmetest teatamise kohustuse rikkumine – Rahatrahvid – Trahv – Rikkumise vältamine kuni ajani, mil Euroopa Kohus hindab faktilisi asjaolusid – Maksmiseks kohustamine – Tingimus – Rikkumise jätkumine kuni kohtuotsuse kuulutamiseni
(ELTL artikli 260 lõige 3)
(vt punkt 89)
5.
Liikmesriigi kohustuste rikkumise hagi – Liikmesriigi kohustuste rikkumist tuvastav Euroopa Kohtu otsus – Direktiivi ülevõtmismeetmetest teatamise kohustuse rikkumine – Rahatrahvid – Trahv – Vormi ja summa kindlaksmääramine – Euroopa Kohtu kaalutlusõigus – Kriteeriumid
(ELTL artikli 260 lõige 3)
(vt punktid 92, 93 ja 98)
Resolutsioon
1.
Kuna Iirimaa ei olnud põhjendatud arvamuses määratud tähtaja lõpuks võtnud vastu õigus- ja haldusnorme, mis on vajalikud Euroopa Parlamendi ja nõukogu 14. novembri 2018. aasta direktiivi (EL) 2018/1808 (millega muudetakse direktiivi 2010/13/EL audiovisuaalmeedia teenuste osutamist käsitlevate liikmesriikide teatavate õigus- ja haldusnormide koordineerimise kohta (audiovisuaalmeedia teenuste direktiiv), et võtta arvesse muutuvat turuolukorda) järgimiseks või igal juhul ei olnud Euroopa Komisjoni nendest teavitanud, siis on Iirimaa rikkunud direktiivi 2018/1808 artiklist 2 tulenevaid kohustusi.
2.
Kuna Iirimaa ei olnud veel ka selle päeva seisuga, mil Euroopa Kohus hindas faktilisi asjaolusid, võtnud vajalikke meetmeid direktiivi 2018/1808 oma riigisisesesse õigusse ülevõtmiseks või igal juhul ei olnud Euroopa Komisjoni nendest meetmetest teavitanud, siis jätkas Iirimaa oma kohustuste rikkumist.
3.
Mõista Iirimaalt Euroopa Komisjoni kasuks välja:
–
põhisumma 2500000 eurot;
–
karistusmakse 10000 eurot juhul, kui punktis 1 tuvastatud rikkumine jätkub käesoleva kohtuotsuse kuulutamise päeval, alates sellest kuupäevast kuni kuupäevani, mil see liikmesriik rikkumise lõpetab.
4.
Jätta Iirimaa kohtukulud tema enda kanda ja mõista temalt välja Euroopa Komisjoni kohtukulud.
(
1
)	ELT C 45, 6.2.2023.